Gretsiyalik futbolchi oqqon bilan kasallangan akasi uchun ilik donori bo‘ldi

Italiyaning “Verona” futbol jamoasi hamda Gretsiya termasi himoyachisi Vangelis Moras o‘zining oqqon kasalligiga chalingan akasi Dimitris uchun ilik donori bo‘ldi. Bu haqda Reuters xabar berdi.

Shu yilning mart oyida Avstraliyaga — qarindoshlarini ziyorat qilishga borgan Dimitrisga shifokorlar oqqon tashxisini qo‘ydi. Uning futbolchi ukasi Vangelis donorlik qilishga qaror qildi va yetarli miqdordagi ilikni topshirish uchun Melburnga uchib keldi. Moddani Dimitrisga ko‘chirib o‘tkazish operatsiyasi 2-avgust kuni bo‘lib o‘tadi.